b"\n_START_ARTICLE_\nAlier\n_START_SECTION_\nGeografia\n_START_PARAGRAPH_\nLimita al nord amb Cher i Ni\xc3\xa8vre, a l'est amb Saona i Loira i Loira, al sud amb Pu\xc3\xa8i Domat i a l'oest amb Cruesa i Cher.\n_START_SECTION_\nHist\xc3\xb2ria\n_START_PARAGRAPH_\nEl departament de l'Alier \xc3\xa9s un dels vuitanta-tres departaments originals creats el 4 de mar\xc3\xa7 de 1790, en aplicaci\xc3\xb3 de la llei del 22 de desembre de 1789, durant la Revoluci\xc3\xb3 Francesa. Va ser creat a partir de l'antic ducat del Borbon\xc3\xa8s, del qual ha repr\xc3\xa8s la majoria del territori._NEWLINE_El 1940, el govern del mariscal P\xc3\xa9tain s'instal\xc2\xb7l\xc3\xa0 a la vila de Vich\xc3\xa8i, que esdevingu\xc3\xa9 aleshores subprefectura._NEWLINE_De 1960 a 2015 l'Allier fue un departament de la regi\xc3\xb3 d'Alv\xc3\xa8rnia.\n_START_SECTION_\nAdministraci\xc3\xb3\n_START_PARAGRAPH_\nUn prefecte nomenat per el govern franc\xc3\xa8s \xc3\xa9s l'alta representaci\xc3\xb3 estatal i un consell de 38 membres escollits per sufragi universal nomena un president, que det\xc3\xa9 el poder executiu._NEWLINE_El departament \xc3\xa9s dividit en 3 districtes, 19 cantons, 11 estructures intercomunals i 317 comunes."